CELEX: 61985CC0364
Language: el
Date: 1986-11-19
Title: Προτάσεις του γενικού εισαγγελέα Darmon της 19ης Νοεμβρίου 1986. # Επιτροπή των Ευρωπαϊκών Κοινοτήτων κατά Ιταλικής Δημοκρατίας. # Ενδοκοινοτικές συναλλαγές βοοειδών και χοιροειδών - Μεταφορά ορισμένων οδηγιών στην εσωτερική έννομη τάξη. # Υπόθεση 364/85.

ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
      MARCO DARMON
      της 19ης Νοεμβρίου 1986 (
            *1
         )
      
         Κύριε πρόεδρε,
      
      
         Κύριοι δικαονές,
      
      
               1. 
            
            
               Η Επιτροπή ζητεί από το Δικαστήριο να αναγνωρίσει ότι η Ιταλική Δημοκρατία παρέβη τις υποχρεώσεις που υπέχει από τη Συνθήκη ΕΟΚ, επειδή δεν μετέφερε στην εσωτερική της έννομη τάξη εντός της ταχθείσης προθεσμίας τις οδηγίες 80/219/ΕΟΚ, 80/1098/ΕΟΚ και 80/1102/ΕΟΚ του Συμβουλίου, που τροποποιούν την οδηγία 64/432/ΕΟΚ περί των προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών.
            
         
               2. 
            
            
               Το καθού κράτος δεν αμφισβητεί την παράβαση. Ο εκπρόσωπος του επιβεβαίωσε κατά την επ' ακροατηρίου συζήτηση ότι τα μέτρα νομοθετικής φύσεως που προορίζονται να διασφαλίσουν την εφαρμογή των παραπάνω οδηγιών στην Ιταλία εξακολουθούν να αποτελούν αντικείμενο συζητήσεως στο Κοινοβούλιο.
            
         
               3. 
            
            
               Για μια ακόμα φορά είμαι υποχρεωμένος να υπενθυμίσω, όπως έπραξα σε παρόμοια περίπτωση, ότι « οι κυβερνήσεις των κρατών μελών συμμετέχουν στις εργασίες προπαρασκευής των οδηγιών και οφείλουν συνεπώς να είναι σε θέση να εκπονήσουν εντός της τασσόμενης προθεσμίας το σχέδιο των αναγκαίων για την εφαρμογή τους νομοθετικών διατάξεων» (αποφάσεις της 12ης Οκτωβρίου 1982 στις υποθέσεις 136, 148, 149 και 151/81, της 12ης Οκτωβρίου 1982, Συλλογή σσ. 3547, 3555, 3565, 3573 ).
            
         
               4. 
            
            
               Κατά συνέπεια, επειδή η Ιταλική Δημοκρατία παρέβη τις υποχρεώσεις που ορίζουν τα άρθρα 5 και 189 της Συνθήκης ΕΟΚ, η προσφυγή της Επιτροπής πρέπει να γίνει δεκτή.
            
         (
            *1
         )	Μετάφραση από τα γαλλικά.